
Nr. 16.339/22.09.2026


PROCES VERBAL
Încheiat astăzi, 22.09.206, ca urmare a Contestației  nr. 16.239/21.09.2026 la proba scrisă din data de 17.09.2026,  pentru ocuparea postului vacant de asistent medical balneofiziokinetoterapeut/PL la C.C.S.C.D. Petrești - DPC, 



Comisia de soluționare a contestațiilor numită prin Dispoziția nr. 617/25.08.2026, modificată parțial prin Dispoziția nr. 666/10.09.2026, privind componenţa comisiei de soluţionare a contestaţiilor DPC:
văzând:
· Contestația candidatului cu codul numeric pentru identificare nr. 354/04.09.2026, înregistrată cu nr. 16.239/21.09.2026 privind nota obținută la proba scrisă din data de 17.09.2026 pentru ocuparea postului vacant de asistent medical balneofiziokinetoterapeut/PL – C.C.S.C.D. Petrești - DPC,
în conformitate:
· cu art. 27, alin. (2), lit. b), din Regulamentul-cadru privind organizarea și dezvoltarea carierei personalului contractual din sectorul bugetar plătit din fonduri publice, aprobat prin Hotărârea de Guvern nr. 1.336/2022,
· Dispoziția nr. 617/25.08.2026, modificată parțial prin. Dispoziția  nr. 666/10.09.2026, privind componenţa comisiei de soluţionare a contestaţiilor DPC privind componența comisiei de soluționare a contestațiilor pentru concursul din data de 17.09.2026, emisă de Directorul General al D.G.A.S.P.C. Vrancea
															   
Analizând

 Contestația cu codul numeric pentru identificare nr. 354/04.09.2026, candidat pentru ocuparea postului vacant de asistent medical balneofiziokinetoterapeut/PL – C.C.S.C.D. Petrești DPC, respectiv a punctajului de 20 pct. obținut în urma probei scrise desfășurată în data de 17.09.2026, comisia de soluționare a contestațiilor a procedat la recorectarea lucrării contestate, astfel că:
1. La subiectul nr. 1) ”Prezentați standardul 5 -pregătirea pentru viața independentă din cadrul Ordinului nr.27/2019, privind aprobarea standadelor minime de calitate pentru serviciile sociale de zi destinate copiilor”, comisia a apreciat că răspunsul candidatului nu a fost din Ordinul 27/2019, ci s-a rezumat la enunțuri aleatorii din Legea 272/2004, privind protecția și promovarea drepturilor copilului, fără legătură directă cu baremul de corectare.
În consecință,  comisia de soluționare a contestațiilor apreciază că punctajul a fost acordat potrivit baremului şi răspunsurilor din lucrarea scrisă și, în consecință, menține punctajul de 0 p acordat la acest subiect;

2. La subiectul nr. 2) ”Care sunt scopurile măsurilor adoptate în domeniul sănătății și în domeniul educației, potrivit art.46 din Legea 272/2004, privind protecția și promovarea drepturilor copilului”, se constată: contestatoarea, în loc să enunțe scopurile, a enumerat câteva din drepturile  copilului, nu corespunde cerinței formulate, în consecință, comisia de soluționare a contestațiilor apreciază că punctajul a fost acordat potrivit baremului şi răspunsurilor din lucrarea scrisă și, în consecință, menține punctajul de 5 p acordat la acest subiect;

3. La subiectul nr. 3) ” Prezentați atribuțiile direcției generale, în domeniul protecției și promovării drepturilor copilului, conform Anexei 1, art.10 din H.G.791/2017. Privind regulamentul cadru de organizare și funcționare al direcției generale de asistență socială ți protecția copilului ”, se constată:  comisia de soluționare a contestațiilor apreciază că punctajul a fost acordat potrivit baremului şi răspunsurilor din lucrarea scrisă și, în consecință, menține punctajul de 5 p acordat la acest subiect.
                                            
                                                  Rezultatul soluționării contestației 

      		Față de cele menționate mai sus, Comisia de soluționare a contestațiilor, apreciază că punctajul a fost acordat potrivit baremului şi răspunsurilor din lucrarea scrisă și în consecință, în raport cu prevederile art. 56, alin. (1), lit. b) din Regulamentul-cadru privind organizarea și dezvoltarea carierei personalului contractual din sectorul bugetar plătit din fonduri publice, aprobat prin Hotărârea de Guvern nr. 1336/2022, respinge ca nefondată contestația. Rezultatul se comunică candidatei conform procedurii concursului.

	Nr. crt.
	Codul numeric pentru identificare
	Punctaj obținut inițial
	Punctaj final
	Admisă/Respinsă

	1
	354/04.09.2026
	20 pct.
	20 pct.
	Respinsă

